#### ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**«\_\_\_\_\_» 2020 թվականի N \_\_\_\_Ն**

 **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈԻՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919- Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

 «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 23-րդ հոդվածի 3-րդ մասին և «Հայաստանի Հանրապետության 2020 թվականի պետական բյուջեի մասին» Հայաստանի Հանրապետության օրենքի 7-րդ հոդվածի 17-րդ կետին համապատասխան՝ Հայաստանի Հանրապետության կառավարությունը որոշում է.

1. «Հայաստանի Հանրապետության 2020 թվականի պետական բյուջեի մասին» Հայաստանի Հանրապետության օրենքի N 1 հավելվածի N 2 աղյուսակում կատարել վերաբաշխում և Հայաստանի Հան­րապետության կառավարության 2019 թվականի դեկտեմբերի 26-ի «Հայաստանի Հանրապետության 2020 թվականի պետական բյուջեի կատարումն ապահովող միջոցառումների մասին» N 1919-Նորոշման N N 3, 4, 5, 9 և 9.1 հավելվածներում կատարել փոփոխություններ` համաձայն N N 1, 2, 3, 4 և 5 հավելվածների:

2. Սահմանել, որ սույն որոշման N 3 հավելվածով նախատեսված գումարն ուղղվելու է «Կամերային երաժշտության ազգային կենտրոն» պետական ոչ առևտարային կազմակերպության կողմից Ճապոնիայի կառավարության «Grassroots» մշակութային դրամաշնորհային աջակցության ծրագրի շրջանակներում երաժշտական գործիքների ձեռքբերման գումարի առաջացող հարկային պարտավորությունների վճարումն ապահովելու համար:

3. Սահմանել, որ Ճապոնիայի կառավարության «Grassroots» մշակութային դրամաշնորհային աջակցության ծրագրի շրջանակներում երաժշտական գործիքների ձեռքբերումը «Կամերային երաժշտության ազգային կենտրոն» պետական ոչ առևտրային կազմակերպության կողմից իրա­կանացվում է համաձայն «Գնումների մասին» Հայաստանի Հանրա­պետու­թյան օրեն­քի 23-րդ հոդվածի 1-ին մասի 1-ին կետի:

 4. Սույն որոշումն ուժի մեջ է մտնում պաշտոնական հրապարակմանը հա­ջորդող օրվանից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ Ն. ՓԱՇԻՆՅԱՆ

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻՎԵՐԱԲԵՐՅԱԼ**

1. **Ընթացիկ իրավիճակը և իրավական ակտի ընդունման անհրաժեշտությունը**

 Հայաստանի Հանրապետության կրթության, գիտության, մշակույթի և սպորտի նախարարության ենթակայության «Կամերային երաժշտության ազգային կենտրոն» պետական ոչ առևտրային կազմակերպությունը դիմել է Հայաստանի Հանրապետությունում Ճապոնիայի դեսպանությանը՝ կազմակերպությանն անհրաժեշտ երաժշտական գործիքներ հատկացնելու խնդրանքով: Դեսպանության, կազմակերպության և «YAMAHA» ֆիրմայի հայաստանյան պաշտոնական ներկայացուցիչ ՄՍՖ Պրոդաքշն ՍՊԸ-ի («MCF Produkcion LLC») միջև քննարկումների արդյունքում կազմվել է ձեռք բերվող գործիքների ցանկ՝ ներկայացուցչի կողմից առաջարկվող հատուկ գներով (ցանկը կցվում է):

 Դեսպանությունն առաջարկել է Ճապոնիայի կառավարության «Grassroots» մշակութային դրամաշնորհային աջակցության ծրագրի շրջանակներում ՊՈԱԿ-ին հատկացնել 90889 ԱՄՆ դոլար:

 Հայաստանի Հանրապետությունում Ճապոնիայի դեսպանության և Հայաստանի Հանրապետության կրթության, գիտության, մշակույթի և սպորտի նախարարության ենթակայության «Կամերային երաժշտության ազգային կենտրոն» պետական ոչ առևտրային կազմակերպության միջև կնքվել է 90889 ԱՄՆ դոլարի հատկացման պայմանագիր՝ Ճապոնիայի կառավարության «Grassroots» մշակութային դրամաշնորհային աջակցության ծրագրի շրջանակներում Կամերային երաժշտության ազգային կենտրոնի համար «YAMAHA» ֆիրմայի հայաստանյան պաշտոնական ներկայացուցիչ ՄՍՖ Պրոդաքշն ՍՊԸ-ից («MCF Produkcion LLC») երաժշտական գործիքներ ձեռք բերելու համար (պայմանագիրը կցվում է):

Համաձայն պայմանագրի C կետի՝ սահմանվել է՝ **«օգտագործել դրամաշնորհը տեղին ու բացառապես Նախագծի իրականացման համար անհրաժեշտ ապրանքները և/կամ ծառայությունները ձեռք բերելու համար, որոնք թվարկված են տվյալ պայմանագրի Հավելվածում, և չօգտագործել դրամաշնորհով ձեռք բերված ապրանքները և/կամ ծառայությունները ցանկացած այլ նպատակով, բացառությամբ Նախագծի իրագործումից՝ առանց նախապես ստանալու Դոնորի համաձայնությունը»:**

 Հարկ է նշել, որ պայմանագրով նախատեսված գումարում հարկային պարտավորություններ ներառված չեն:

 Ըստ Հայաստանի Հանրապետությունում գործող հարկային օրենսդրության, կենտրոնի համար նշված գործիքների ձեռք բերման ժամանակ առաջանում են ավելացված արժեքի հարկի վճարման պարտավորություններ: Կենտրոնը դիմել է Բարեգործական ծրագրերի համակարգման խորհրդակցական հանձնաժողովին՝ օրենքով սահմանված կարգով հարկային արտոնություններ ստանալու համար: Սակայն ծրագիրը բարեգործական չի ճանաչվել և անհրաժեշտություն է առաջացել ավելացված արժեքի հարկի վճարման: Նշված գումարի ավելացված արժեքի հարկը հատկացնելու նպատակով էլ «Արվեստների ծրագրի» «Մշակութային միջոցառումների իրականացում» միջոցառման գումարներից վերաբաշխվում է 9000,0 հազար դրամ՝ «Կամերային երաժշտության ազգային կենտրոն» ՊՈԱԿ-ին տրամադրելու համար:

**2.Կարգավորման նպատակը, բնույթը և ակնկալվող արդյունքը**

 Որոշման նախագծի ընդունմամբ կապահովվի Կամերային երաժշտության ազգային կենտրոնի համար երաժշտական գործիքների նախատեսված քանակների ձեռքբերումը և համապատասխան հարկերի վճարումը ՀՀ պետական բյուջե:

 **3. Նախագծի մշակման գործընթացում ներգրավված ինստիտուտները և անձինք**

Իրավական ակտի նախագիծը մշակվել է ՀՀ կրթության, գիտության, մշակույթի և սպորտի նախարարության մասնագետների կողմից:

 **4. Ակնկալվող արդյունքը**

Որոշման ընդունման արդյունքում կապահովվի գործիքների ձեռք բերման համար առաջացող հարկային պարտավորությունների կատարումը, Կամերային երաժշտության ազգային կենտրոնը կհամալրվի բարձրակարգ երաժշտական գործիքներով, որը լրացուցիչ խթան կհանդիսանա կենտրոնում ընդգրկված կոլեկտիվների հետագա ստեղծագործական գործունեության, երաժշտարվեստի զարգացման և միջազգային հանրահռչակման, կայուն ստեղծագործական առաջընթացիապահովման գործում:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

 «Հայաստանի Հանրապետության 2020 թվականի պե­տական բյուջեում վերաբաշխում, Հայաստանի Հանրապետության կառավարության 2019 թվականի դեկտեմբերի 26-ի N 1919-ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության այլ իրավական ակտեր ընդունել անհրաժեշտ չէ:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության 2020 թվականի պե­տական բյուջեում վերաբաշխում, Հայաստանի Հանրապետության կառավարության 2019 թվականի դեկտեմբերի 26-ի N 1919-ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման ընդունման կապակ­ցությամբ Հայաստանի Հանրապետության պետական կամ տեղական ինքնա­կա­ռավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում:

**ԱՄՓՈՓԱԹԵՐԹ**

**Հայաստանի Հանրապետության 2020 թվականի պետական բյուջեի մասին» Հայաստանի Հանրապետության օրենքում վերաբաշխում, Հայաստանի Հանրապետության կառավարության 2019 թվականի դեկտեմբերի 26-ի N 1919-Նորոշման մեջ փոփոխություններ կատարելու մասին ՀայաստանիՀանրապետությանկառավարությանորոշմաննախագծի վերաբերյալ ներկայացված դիտողությունների և առաջարկությունների վերաբերյալ:**

|  |  |  |
| --- | --- | --- |
| Առարկության,առաջարկությանհեղինակը,գրությանստացմանամսաթիվը, համարը | **Առարկության,****առաջարկությանբովանդակությունը** | ՀՀկրթության, գիտության, մշակույթի և սպորտի նախարարությանպարզաբանումներըևհիմնավորումները |
| 1 | 2 | 3 |
| ՀՀՖինանսներինախարարությունգրություն N 01/8-3/7060-2020, 18.05.2020  | 1.Առաջարկում ենք Նախագծով գումարը հատկացնել ոչ թե նոր ստեղծվող միջոցառմանը, այլ ՀՀ 2020 թվականի պետական բյուջեով գոյություն ունեցող 1168 ծրագրի 11004 միջոցառմանը, ուստի վերաբաշխումը կատարել առանց «Հայաստանի Հանրապետության կառա­վա­րու­­թյան պա­հուստային ֆոնդ» ծախ­սային ծրագրիներգրավվածության և վերջինով պայմանավորված խմբագրել Նախագիծը: | *1. Ընդունվել է*Նախագիծը և հավելվածները խմբագրվել են: |
| 2. Նախագծի 4-րդ կետի վերաբերյալ հայտնում ենք, որ մեկ անձից գնումներ կատարելու հիմքերը սահմանված են «Գնումների մասին» ՀՀ օրենքի (այսուհետ՝ Օրենք) 23-րդ հոդվածով, իսկ դրա կիրարկման պայմանները՝ ՀՀ կառավարության 04.05.2017թ. N 526-Ն որոշմամբ հաստատված «Գնումների գործընթացի կազմակերպման» կարգով:Միաժամանակ հայտնում ենք, որ.ա.ՀՀ Սահմանադրության 5-րդ հոդվածի 3-րդ մասի համաձայն` ՀՀ վավերացված միջազգային պայմանագրերի և օրենքների նորմերի միջև հակասության դեպքում կիրառվում են միջազգային պայմանագրերի նորմերը:Եթե միջազգային պայմանագրով սահմանված են այլ նորմեր, քան նախատեսված են Օրենքով, ապա կիրառվում են այդ նորմերը: Հակառակ դեպքում` այն է, եթե այդ պայմանագիրը չի հանդիսանում միջազգային պայմանագիր կամ հանդիսանում է միջազգային պայմանագիր, սակայն դրանով սահմանված չեն այլ նորմեր, քան նախատեսված են Օրենքով, ապա այդ պայմանագրով ֆինանսավորվող միջոցների հաշվին գնումները պետք է կազմակերպվեն գնումների մասին ՀՀ օրենսդրությամբ սահմանված նորմերին համապատասխան:բ.ՀՀ քաղաքացիական օրենսգրքի 605-րդ հոդվածի 3-րդ մասի համաձայն՝ նվիրաբերողի կողմից գույքի նվիրաբերությունը քաղաքացուն պետք է պայմանավորված լինի, իսկ իրավաբանական անձանց` կարող է պայմանավորված լինել այն որոշակի նշանակությամբ օգտագործելով: Այդպիսի պայմանի բացակայության դեպքում քաղաքացուն կատարված նվիրաբերությունը համարվում է սովորական նվիրատվություն: Մնացած դեպքերում նվիրաբերված գույքը նվիրառուն պետք է օգտագործի դրա նշանակությանը համապատասխան:Այս կապակցությամբ հայտնում ենք, որ եթե տրամադրված ֆինանսական միջոցները հանդիսանում են նվիրաբերություն և այդ պայմանագրով նախատեսվում է նաև, որ դրանց հաշվին պետք է ձեռք բերվեն կոնկրետ ֆիրմաների կամ մոդելների ապրանքներ, ապա գտնում ենք, որ վերջիններիս ձեռքբերման նպատակով կազմակերպվող գնման ընթացակարգերում կարելի է նշել կոնկրետ ֆիրմաների կամ մոդելների անվանումները: Հակառակ դեպքում, այն է՝ նշված ֆինանսական միջոցները չեն հանդիսանում նվիրաբերություն կամ հանդիսանում են նվիրաբերություն, սակայն պայմանագրով նախատեսված չեն, որ այդ ֆինանսական միջոցների հաշվին պետք է ձեռք բերվեն կոնկրետ ֆիրմաների կամ մոդելների ապրանքներ, ապա տվյալ դեպքում գնումները պետք է իրականացվեն գնումների մասին ՀՀ օրենսդրության պահանջներին համապատասխան:Հիմք ընդունելով վերոնշյալ իրավակարգավորումները՝ հայտնում ենք, որ եթե հիշյալ Նախագծի շրջանակում ֆինանսական միջոցների տրամադրման պայմանագիրը չի հանդիսանում միջազգային պայմանագիր, բացի այդ նշված միջոցները չեն հանդիսանում ՀՀ քաղաքացիական օրենսգրքի 605-րդ հոդվածով նախատեսված նվիրաբերություն՝ ապա անհրաժեշտ է հիմնավորել այդ միջոցների հաշվին կատարվող գնումները մրցակցության բացակայությամբ պայմանավորված մեկ անձից եղանակով իրականացնելու պայմանը: | *2.Չի ընդունվել*Քանի որ Կամերային երաժշտության ազգային կենտրոնի համար ձեռք բերվող երաժշտական գործիքները համաձայն պայմանագրով ներկայացված ցանկի՝ բացառապես պետք է լինեն «YAMAHA» ֆիրմայի: |
| ՀՀ արդարադատության նախարարություն գրություն N01/27.1/11226-2020, 26.05.2020 թ. | 1. Հայաստանի Հանրապետության 2020 թվականի պետական բյուջեում վերաբաշխում և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի /այսուհետ՝ Նախագիծ/ 3-րդ կետում անհրաժեշտ է նշել, թե որ կազմակերպության» մասին է խոսքը:  | 1. Ընդունվել է,

Նախագծի 3-րդ կետում լրացվել է կազմակերպության անունը |
| 2. Նույն կետի համաձայն՝ Ճապոնիայի կառավարության «Grassroots» մշակութային դրամաշնորհային աջակցության ծրագրի շրջանակներում երաժշտական գործիքների ձեռք բերումը կազմակերպության կողմից իրա­կանացվում է համաձայն «Գնումների մասին» Հայաստանի Հանրա­պետու­թյան օրեն­քի 23-րդ հոդվածի 1-ին մասի 1-ին կետի: «Գնումների մասին» ՀՀ օրենքի 23-րդ հոդվածի 1-ին մասի 1-ին կետի համաձայն՝ գնումը կարող է կատարվել մեկ անձից, եթե գնման ենթակա ապրանքը, աշխատանքը կամ ծառայությունը հնարավոր է ձեռք բերել միայն մեկ անձից, որը պայմանավորված է նրա հեղինակային և հարակից իրավունքներով, հատուկ կամ բացառիկ իրավունքի առկայությամբ: Այսինքն, նախագծով նախատեսվում է Ճապոնիայի կառավարության «Grassroots» մշակութային դրամաշնորհային աջակցության ծրագրի շրջանակներում «Կամերային երաժշտության ազգային կենտրոն» պետական ոչ առևտարային կազմակերպության կողմից երաժշտական գործիքների գնման գործընթացներն իրականացնել մեկ անձից գնումներ կատարելու ընթացակարգով այն հիմնավորմամբ, որ Հայաստանի Հանրապետությունում Ճապոնիայի դեսպանության և Հայաստանի Հանրապետության կրթության, գիտության, մշակույթի և սպորտի նախարարության ենթակայության «Կամերային երաժշտության ազգային կենտրոն» պետական ոչ առևտրային կազմակերպության միջև կնքվել է 90889 ԱՄՆ դոլարի հատկացման պայմանագիր՝ Ճապոնիայի կառավարության «Grassroots» մշակութային դրամաշնորհային աջակցության ծրագրի շրջանակներում Կամերային երաժշտության ազգային կենտրոնի համար «YAMAHA» ֆիրմայի հայաստանյան պաշտոնական ներկայացուցիչ ՄՍՖ Պրոդաքշն ՍՊԸ-ից («MCF Produkcion LLC») երաժշտական գործիքներ ձեռք բերելու նպատակով: Կենտրոնը դիմել է Բարեգործական ծրագրերի համակարգման խորհրդակցական հանձնաժողովին՝ օրենքով սահմանված կարգով հարկային արտոնություններ ստանալու համար: Սակայն ծրագիրը բարեգործական չի ճանաչվել և անհրաժեշտություն է առաջացել ավելացված արժեքի հարկի վճարման: Նշված գումարի ավելացված արժեքի հարկը հատկացնելու նպատակով «Արվեստների ծրագրի» «Մշակութային միջոցառումների իրականացում» միջոցառման գումարներից վերաբաշխվում է 9000,0 հազար դրամ՝ «Կամերային երաժշտության ազգային կենտրոն» ՊՈԱԿ-ին տրամադրելու համար:Այս առումով հարկ է նկատի ունենալ, որ գնումների գործընթացը կարգավորող և նախագծի ընդունման հիմք հանդիսացող հիշյալ դրույթների վերլուծությունից պարզ է դառնում, որ վկայակոչված հիմքով մեկ անձից գնում կարող է կատարվել՝ եթե գնման ենթակա ապրանքը, աշխատանքը կամ ծառայությունը հնարավոր է ձեռք բերել միայն մեկ անձից, որը պայմանավորված է նրա հեղինակային և հարակից իրավունքներով, հատուկ կամ բացառիկ իրավունքի առկայությամբ, մինչդեռ նախագծով առաջարկվող կարգավորման անհրաժեշտության վերաբերյալ չի ներկայացվել բավարար հիմնավորում, մասնավորապես, ներկայացված տեղեկատվությունը չի կարող համարվել լիարժեք հիմնավորում, քանի որ բավարար չէ՝ հասկանալու համար «Գնումների մասին» ՀՀ օրենքի 23-րդ հոդվածի 1-ին մասի 1-ին կետի կիրառման անհրաժեշտությունը: Վերոգրյալի հիման վրա՝ կարևորելով բացառապես օրենքով նախատեսված դեպքերում և հիմքերով մեկ անձից գնումների ընթացակարգի իրականացումը և հաշվի առնելով գնումների կազմակերպման գործընթացում հնարավոր չարաշահումների վտանգը, գտնում ենք, որ լրացուցիչ հիմնավորման կարիք ունի նախագծով նախատեսված աշխատանքների գնման գործընթացները՝ մեկ անձից գնումներ կատարելու ընթացակարգով իրականացնելը: | 2.Ընդունվել է,Լրացուցիչ հիմնավորումները ներկայացված են տեղականք-հիմնավորման առաջին կետում |

ՆԱԽԱՐԱՐ` ԱՐԱՅԻԿՀԱՐՈՒԹՅՈՒՆՅԱՆ